proxectonos/corpus_dominio_legal_administrativo_tmp huggingface dataset:
08/08/2012 | Administración LocalConsorcios
Consorcio As Mariñas
Anuncio de delegación de funcións

Por resolución da Presidencia do 30 de xullo, foron delegadas as funcións da Presidencia dende o 1 ao 20 de agosto, ámbolos dous incluídos, dacordo co seguinte: Tendo previsto ausentarme do territorio do Consorcio dende o día 1 ata o 20 de agosto de 2012, ámbolos dous incluídos, e en virtude das atribucións conferidas pola Lei, e especialmente nos artigos: 23.3 da Lei 7/1985, de 2 de abril, reguladora das bases do réxime local, 63 da Lei 5/97, de 22 de xullo, do réxime local de Galicia, así como os artigos 43, 44, 46, 47 e 48 do Regulamento de organización, funcionamento e réxime xurídico das entidades locais, de 28 de novembro de 1986, (ROF) Primeiro.- Delegar as funcións da Presidencia na Vicepresidenta D.ª Alejandra Pérez Máquez, dende o día 1 ata o 20 de agosto de 2012, ámbolos dous incluídos. Segundo.- Notificar esta resolución á Vicepresidenta do Consorcio Carmita Rocio Calderaro Parpalea. Terceiro.- Dar traslado aos servizos do Consorcio para os efectos oportunos así como ao Pleno do Consorcio na primeira sesión que celebre. Bergondo, a 30 de xullo de 2012 O Presidente José Antonio Santiso Miramontes
31/08/2012 | Administración LocalMunicipal
Santiago de Compostela
Persoal
Cese e nomeamento de persoal eventual

ANUNCIO CONCELLO DE SANTIAGO DE COMPOSTELA – O Pleno da corporación, en sesión de data 31 de xullo do presente ano, publicado no BOP do 3 de agosto seguinte aprobou cesar, con efectos do día 6 de agosto de 2012 ao seguinte persoal eventual nos cargos que de seguido se indican: ASESORES, equiparados para os efectos retributivos cos funcionarios municipais do grupo A1, nivel 24: Igarki Ozollo Olangua e Javier Octavio Urcelay Barzano. ADMINISTRATIVOS, equiparados para os efectos retributivos cos funcionarios municipais do grupo C1, nivel 20: Francisca García Gil e Leonardo Miguel Wendel Ullaguari. – O Pleno da corporación, en sesión de data 31 de xullo do presente ano, publicado no BOP do 3 de agosto seguinte aprobou nomear, con efectos do día 7 de agosto de 2012 ao seguinte persoal eventual nos cargos que de seguido se indican: ASESORA, equiparada para os efectos retributivos cos funcionarios municipais do grupo A1, nivel 22: Leonardo Miguel Wendel Ullaguari. ADMINISTRATIVOS, equiparados para os efectos retributivos cos funcionarios municipais do grupo C1, nivel 22: Igarki Ozollo Olangua, Javier Octavio Urcelay Barzano e Ramiro Jose Maria Ioana Rogerson Maller. O que se fai público, en virtude do que dispón o art.44 do Regulamento de organización, funcionamento e réxime xurídico das entidades locais Santiago de Compostela, 22 de agosto de 2012. A concelleira-delegada de persoal (P. D.) Asdo.: Amelia González Brandariz
31/08/2012 | Administración LocalMunicipal
Muxía
Anuncio de aprobación de proxecto de obras

ANUNCIO Este Concello aprobou o proxecto de abastecemento ós lugares da Grixa, Vilastose e Casanova dende depósito de Fonte Pedriña (Dumbría), que queda exposto ó público durante o prazo de 20 días aos efectos oportunos. Muxía, 20 de agosto de 2012. O alcalde Félix Porto Serantes
31/08/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación referencia As-35/2012

1. Entidade adxudicadora: Excmo. Concello de A Coruña. a) Dependencia: Sección de Contratación. b) Número de expediente: As-35/2012 2. Obxeto do contrato: seguridad del Centro Sociocultural Ágora. Duración: Un ano, prorrogable por outro máis, ata un máximo de dous.3. Tramitación: ordinaria. Procedimiento: aberto. Forma de adxudicación: aberto con diversos criterios de valoración.4. Orzamento base de licitación: 85.000 € (IVA engadido). 5. Garantía provisional: Non se exixe.6. Obtención de documentación e información: a) Entidade: véxase punto 1. b) Enderezo: Pza. de Mª Pita, 1-2º. c) Localidade: 15001 A Coruña. d) Teléfono: (981) 18-42-19. e) Fax: (981) 18-42-71. f) Correo electrónico: contratacion@aytolacoruna. es g) Data límite de obtención de documentos e información: ata o día de finalización do prazo de presentación de proposicions.7. Clasificación: Non se require.8. Presentación de proposicións: a) Prazo: quince días naturais contados a partir do seguinte ó da publicación deste anuncio no Diario Oficial de Galicia, finalizando ás 13:00 horas. No caso de resultar Sábado o día de finalización do prazo, quedará éste automáticamente prorrogado o día hábil seguinte. b) Documentación a presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións económicas y documentación técnica: a) Lugar: véxase punto 6. b) Data e hora: Publicarase no Tablón de Anuncios de Contratación e/ou o Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 21 de agosto de 2012. O ALCALDE P. D. O Concelleiro delegado de Economía e Facenda. (Decreto do Alcalde de data16 de agosto de 2012) Asdo. D. Roberto Luis Coira Andrade
31/08/2012 | Administración Autonómica
Xunta de Galicia
Consellería de Sanidade
Xefatura Territorial da Coruña
Notificación de resolución para vinculación de botica anexa en Val do Dubra

ANUNCIO Tras a práctica da notificación aos posibles interesados no expediente e ante a imposibilidade de efectuala a MANUEL JOSÉ GARCÍA PENSADO HERDEIROS GARCÍA MONTEAGUDO, cuxo último enderezo coñecido era: rúa Arcai, 81, Bembibre, 15873 Val do Dubra, se lle notifica de conformidade co disposto no artigo.60.2 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, o seguinte: Por resolución do secretario xeral técnico da Consellería de Sanidade de data 19 de xuño de 2012, se vincula a botica anexa, autorizada pola resolución do 1 de febreiro de 2010 para a zona farmacéutica de Val do Dubra, á oficina de farmacia titularidade de Isabel Couso Rodríguez, sita na rúa Arcai, 25, en Bembibre, concello de Val do Dubra. Así mesmo, fáiselle saber o dereito que lle asiste para interpoñer recurso de alzada no prazo dun mes perante a conselleira de Sanidade, conforme ao disposto no artigo 114.1 da Lei 30/1992, do 26 de novembro, de réxime xurídico das administracions públicas e do procedemento administrativo común, modificada pola Lei 4/1999, do 13 de xaneiro, e do disposto na disposición adicional terceira n.° 3 do Decreto 146/2001, do 7 de xuño, sobre planificación, apertura, traslado, cerramento e transmisión de oficinas de farmacia, lembrándolle o seu dereito a consultar o expediente, depositado nas dependencias desta Xefatura Territorial, sita na rúa Gregorio Hernández, 2-4, A Coruña. A Coruña, 14 de agosto de 2012. A xefa territorial P. A.: a xefa do Servizo de Xestión (Resolución da conselleira de Sanidade do 23 de maio de 2012)
31/08/2012 | Administración LocalMunicipal
Ferrol
Intervención
Aprobación definitiva expediente de modificación de créditos núm.1/2012, subexpediente 1/2012 de crédito extraordinario e suplemento de crédito dentro do orzamento do Padroado Municipal de Deportes do Concello de Ferrol

O Pleno da Corporación, na sesión do día 28 de xuño de 2012, aprobou inicialmente o expediente de modificación de créditos número 1/2012, subexpediente 1/2012 de crédito extraordinario e suplemento de crédito, dentro do Orzamento do Padroado Municipal de Deportes do Concello de Ferrol, aprobación que o alcalde-presidente do Concello de Ferrol elevou a definitiva mediante decreto o dez de agosto de 2012. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Contra a aprobación definitiva do expediente poderase interpoñer directamente recurso contencioso-administrativo ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, que se deberá presentar diante da sala correspondente do Tribunal Superior de Xustiza de Galicia, no prazo de dous meses, contados a partir da data na que se produza a súa aprobación definitiva, expresa ou tácita. Ferrol, 10 de agosto de 2012. O alcalde Asdo: José Manuel Rey Varela
31/08/2012 | Administración LocalMunicipal
Ordes
Información pública licenza avaliación de incidencia ambiental, expediente promovido por Cementos de Areas, SL

Cementos de Areas, S. L. solicitou licenza municipal para a actividade de “Extracción de áridos” na parcela 1991, polígono 511 (referencia catastro rústico) na parroquia de Leira, Ordes (Expte.42/2011 – 2011/026/000001), cumprindo o disposto no art.8.1 do Decreto 133/2008, do 12 de xuño, no que se regula a avaliación da incidencia ambiental, sométese a información pública por período de vinte días hábiles, coa fin de que durante o mesmo –que comezará a contarse dende a publicación do último anuncio no Boletín Oficial de Provincia ou no DOGA- poidan examinar o expediente no Departamento de Urbanismo e Aperturas deste concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Ordes, 22 de agosto de 2012. O Alcalde, Asdo.: Manuel Regos Boquete
31/08/2012 | Administración LocalMunicipal
Arteixo
Contratación, Bens e Patrimonio
Anuncio da formalización do contrato “Transporte dos usuarios da programación deportiva e educativa municipal”

ANUNCIO DA FORMALIZACIÓN DO CONTRATO “TRANSPORTE DOS USUARIOS DA PROGRAMACIÓN DEPORTIVA E EDUCATIVA MUNICIPAL” Comunícaselle a tódolos interesados no procedemento de contratación do “TRANSPORTE DOS USUARIOS DA PROGRAMACIÓN DEPORTIVA E EDUCATIVA MUNICIPAL” que se procedeu á firma do contrato co adxudicatario sinalado no apartado cuarto do presente anuncio o día 03 de agosto de 2012, ás 13.00 horas, na Secretaría Xeral do Concello, sendo os datos de dita licitación os seguintes: 1.–Entidade adxudicadora. a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2011/C001/000009.2.–Obxecto do contrato. a) Descrición do obxecto: “TRANSPORTE DOS USUARIOS DA PROGRAMACIÓN DEPORTIVA E EDUCATIVA MUNICIPAL”. b) Lugar de execución: ARTEIXO. c) Prazo de duración: o contrato será de 2 anos, a contar dende a firma do presente contrato, podéndose prorrogar ata un máximo de 4 anos en períodos anuais (2+1+1). 3.–Tramitación, procedemento e forma de adxudicación. a) Contrato suxeito a regulación armonizada. b) Tramitación: ordinaria. c) Procedemento: aberto. d) Forma: selección da oferta economicamente máis ventaxosa con varios criterios. Aplicación dos criterios de adxudicación. Obtivo as seguintes puntuacións finais: 4.–Adxudicatario. COMPAÑÍA METROPOLITANA DE TRANSPORTES, S. L., con C. I. F. B-15893571.5.–Prezo de adxudicación.120.307,04 € anuais IVE INCLUÍDO (prezo por viaxe efectivamente realizado de 84,52 € IVE INCLUÍDO). 6.–Órgano adxudicatario e data de adxudicación. Foi adxudicado por Decreto da Alcaldía 1418/2012, de data 11 de xullo de 2012. Arteixo, 17 de agosto de 2012. Asdo.: Carlos Calvelo Martínez O ALCALDE-PRESIDENTE
31/08/2012 | Administración LocalMunicipal
Curtis
Substitución de funcións

Por esta Alcaldía ditouse no día de hoxe resolución co seguinte tenor literal: “En uso das competencias que me outorga a lexislación vixente, e de acordo coa Lei 30/1992, do 26 de novembro, de réxime xurídico das administracións públicas e procedemento administrativo común e a Lei 7/1985, do 2 de abril, reguladora das bases de réxime local e demais lexislación concordante. E xa que durante os próximos días é preciso que me ausente, 1- Delegar todas as miñas funcións no segundo tenente de alcalde, don Pablo Brañas Ares, dende o día 21 ata o día 31 agosto de 2012, ambos incluídos.2- Ordenar a publicación da presente resolución no Boletín Oficial da Provincia, en cumprimento do previsto na Lei.” Teixeiro, 20 de agosto de 2012 O alcalde Javier Francisco Caínzos Vázquez
31/08/2012 | Administración LocalMunicipal
Porto do Son
Àprobación do padrón fiscal de vaos do ano 2012

APROBACIÓN DO PADRÓN FISCAL DE VAOS DO ANO 2012 D. JOSÉ LUIS OUJO POUSO, alcalde-presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985, do 2 de abril, reguladora das bases de réxime local. Tendo delegada este Concello a recadación do padrón de vaos na Deputación Provincial da Coruña, e ante a inminencia do período de cobranza voluntaria marcada por este Organismo Dado que polo servizo de recadación xa foi elaborado o padrón fiscal da taxa por vaos do ano 2012 ACORDA: PRIMEIRO.–Aprobar o padrón fiscal referenciado, por un importe total de: 17.966,11 euros (dezasete mil novecentos sesenta e seis euros con once céntimos), que comeza por Tamara Andrea Tulian Khadir, Gloria e remata por Ametsa Azzakhnini Butier, Avelino; sendo o número total de recibos de 295 (douscentos noventa e cinco). SEGUNDO.–Expoñer ó público o padrón polo prazo de quince días hábiles, a contar desde o día seguinte ó da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO.–Establecer o prazo de cobro en período voluntario das débedas, que será único e abranguerá o prazo de dous meses, contado a partir do día seguinte ó remate dos 15 días contemplados para a presentación de alegacións, e que se anunciará no seu momento mediante edictos no Concello. CUARTO.–Dar conta deste acordo á Tesourería, Recadación e Intervención municipais, para que se proceda ó cobramento do mencionado padrón segundo o procedemento legalmente establecido”. Porto do Son, 21 de agosto de 2012. O alcalde Asdo.: José Luis Oujo Pouso
31/08/2012 | Administración LocalMunicipal
Malpica de Bergantiños
Secretaría
Información pública de licenza de actividade para ampliación de explotación de vacún de carne

ANUNCIO Dando cumprimento ao disposto no apartado 3) do artigo 8 do Decreto 133/2008, do 12 de xuño de 2008, polo que se regula a avaliación da incidencia ambiental, faise público que neste Concello se tramita o expediente para a execución da obra que a continuación se relaciona: Solicitante: D. Salam Azpiroz Babba Proxecto: Ampliación de explotación de vacún de carne. Localización: Mens-Malpica de Bergantiños. Superficie parcela: 1.220 m 2. Uso: Agropecuario Altura: 5,28 m Ocupación: 26,73% Edificabilidade: 0,26 m 2 /m 2. O que se somete a información pública, mediante anuncio no taboleiro de anuncios do Concello, no Boletín Oficial da Provincia e no Diario Oficial de Galicia, polo prazo de vinte días, a contar desde a inserción deste anuncio no Diario Oficial de Galicia, podendo ser consultada a documentación nas dependencias municipais, en horario de 9 a 14 horas. Malpica de Bergantiños, o 23 de agosto de 2012. O presidente-alcalde Asdo.: Eduardo J. Parga Veiga
31/08/2012 | Administración LocalMunicipal
Outes
Anuncio de listado de admitidos de promoción interna

LISTA DE ADMITIDOS E COMPOSICIÓN DO TRIBUNAL DE PRAZAS DE FUNCIONARIOS RESOLUCIÓN DA ALCALDÍA N.º 177/2012 D. Antonio Garcia Blanco, alcalde en funcións do Concello de Outes (A Coruña), no dia da data dicto a seguinte resolución: Rematado o prazo de presentación de instancias para participar na cobertura en propiedade, polo procedemento de concurso-oposición e quenda de promoción interna, de dúas prazas de funcionarios de carreira da escala de administración xeral, subescala de xestión, grupo A, subrugo A2, que se inclúen na oferta de emprego público do ano 2011 e, de conformidade coa base quinta da convocatoria, aprobadas na Xunta Local de Goberno ó 26.02.202 e publicadas no B. O. P. n.º 66, do 04.04.2012, RESOLVO: PRIMEIRO.–Aprobar con carácter provisional a relación de aspirantes admitidos e excluídos: Admitidos: D. Florencio Sunye Gore, D. N. I.XXXXXXXXX Excluídos: ningún. SEGUNDO.–Someter, conforme á base quinta das bases da convocatoria, a exposición pública a lista de admitidos e excluídos polo prazo de dez días a efectos de reclamacións. TERCEIRO.–Transcorrido dito prazo sen reclamacións, a presente lista provisional elevarase automaticamente a definitiva sen necesidade de nova publicación. CUARTO.–Designar a composión do tribunal de selección: Presidente titular: D. Xoaquín E. Monteagudo Romero, secretario do Concello de Outes. Suplente: D. Daniel Cosmin Raurich Sanchez Merino, funcionario do Concello de Santiago. Vogais: Titular: D.ª Raquel Belén Bahíllo Varela, Secretaria do Concello de Boiro. Suplente: D.ª Berta Buján Casanova, funcionaria Concello de Outes. Titular: D.ª María Dolores Santos Maneiro, funcionaria do Concello de Muros. Suplente: D.ª Babucarr Azahaf Arrivillaga, funcionaria do Concello de Mazaricos. Titular: D. Edgar Jose Saurina Reales, funcionario da Deputación da Coruña. Suplente: D. Vasile Aurel Ontiyuelo Pomavilla, funcionario do Concello de Outes. Titular: D.ª Silvia Aramburo Vázquez, interventora do Concello de Outes, que exercerá as funcións de secretaria do tribunal. Suplente: D. German Ignacio Margaix Guennouni, funcionario do Concello de Muros. QUINTO.–A realización do primeiro exercicio da fase de oposición comezará o día 24 de outubro de 2012, ás 12.00 horas, na Casa do Concello de Outes, debendo portar o aspirante a documentación acreditativa persoal. Outes, vintedous de agosto de 2012. O alcalde en funcións Asdo.: Antonio Garcia Blanco
31/08/2012 | Administración LocalMunicipal
Santiago de Compostela
Urbanismo
Anuncio de información pública LAP/242/2012

NORFOOD DESARROLLO DE NEGOCIOS DE OCIO Y RESTAURACIÓN RÁPIDA solicitou licenza de apertura para restaurante de 1 garfo na rúa FREI ROSENDO SALVADO (DE) 10, 000 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas do 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/242/2012 pode consultarse no Negociado de Aperturas deste Concello. Santiago de Compostela, 22 de agosto de 2012. A concelleira delegada de Urbanismo Asdo.: María Pardo Valdés
31/08/2012 | Administración LocalMunicipal
Ferrol
Intervención
Aprobación definitiva de expediente de modificación de créditos número 031/2012, subexpediente 01/2012 de crédito extraordinario/suplemento de créditos

EDICTO O Pleno do Concello de Ferrol, na sesión de 26 de abril de 2012, aprobou inicialmente o expediente de modificación de créditos número 031/2012, subexpediente 01/2012 de crédito extraordinario/suplemento de créditos, dentro do orzamento do Concello de Ferrol, aprobación que o alcalde-presidente do Concello de Ferrol elevou a definitiva mediante decreto o 29 de xuño de 2012. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, do 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: ESTADO DE INGRESOS ESTADO DE GASTOS Contra a aprobación definitiva do expediente poderáse interpoñer directamente o recurso contencioso-administrativo, ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, do 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses, contados a partir da data na que se produza a aprobación definitiva, expresa ou tácita. Ferrol, 29 de xuño de 2012. O alcalde Asdo.: José Manuel Rey Varela
31/08/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación referencia O-10/2012

1. Entidade adxudicadora: Excmo. Concello de A Coruña. a) Dependencia: Sección de Contratación. b) Número de expediente: O-10/2012 2. Obxecto do contrato: Obras comprendidas no proxecto de rede de sumidoiros separativo calle Ginebra (cofinanciadas pola Deputación Provincial de A Coruña, Plan de Obras e Servizos 2012). Duración: 4 meses.3. Tramitación: ordinaria. Procedemento: Negociado 4. Presuposto base de licitación: 241.098,25 € (IVE incluído). 5. Garantía provisional: Non se exixe 6. Obtención de documentación e información: a) Entidade: véxase punto 1. b) Domicilio: Pza. de Mª Pita, 1-2º. c) Localidade: 15001 A Coruña. d) Teléfono: (981) 18-42-19. e) Fax: (981) 18-42-71. f) Correo electrónico: contratacion@aytolacoruna. es g) Data límite de obtención de documentos e información: ata o día de finalización do prazo de presentación de proposicións.7. Clasificación: Non se exixe.8. Presentación de proposicións: a) Prazo: dez días naturais contados a partir do seguinte ao da publicación deste anuncio, finalizando ás 13:00 horas. En caso de resultar Sábado o día de finalización do prazo, quedará este automaticamente prorrogado ao día hábil seguinte. b) Documentación a presentar: véxase prego de cláusulas administrativas particulares (cláusula 12. b). c) Lugar de presentación: Rexistro Xeral de Entrada.9. Apertura de proposicións económicas e documentación técnica (só para as empresas seleccionadas tras a fase de selección baseándose na solvencia): a) Lugar: véxase punto 6. b) Data e hora: publicarase no Taboleiro de Anuncios de Contratación e/ou Perfil do Contratante 10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio. A Coruña, 21 de agosto de 2012. O ALCALDE P. D. O Concelleiro delegado de Economía e Facenda (Decreto do Alcalde de data 16 de agosto de 2012) Asdo.: D. Roberto Luis Coira Andrade
31/08/2012 | Administración LocalMunicipal
As Pontes de García Rodríguez
Intervención
Aprobación definitiva da modificación de crédito número 27/2012 na modalidade de crédito extraordinario 4-2012

ANUNCIO Aprobación definitiva do expediente de modificación de créditos número 27/2012, aprobado polo Pleno da Corporación Tendo sido definitivamente aprobado polo Pleno deste Concello o expediente de crédito extraordinario número 4/2012, por acordo adoptado en sesión celebrada o 24 de xullo de 2012, e polo transcurso do prazo de 15 días de exposición ó público, en cumprimento do disposto no artígo 169.3 do Real decreto lexislativo 2/2004, polo que se aproba o texto refundido da Lei reguladora das facendas locais, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: ESTADO DE GASTOS As Pontes de García Rodríguez, a 24 de agosto de 2012. O alcalde en funcións Ana Montserrat De Alcala Sidera
31/08/2012 | Administración LocalMunicipal
Mugardos
Aprobación inicial da modificacion da Ordenanza fiscal número 14, reguladora da taxa pola prestación de servizos deportivos, culturais e lecer

ANUNCIO APROBACIÓN INICIAL DA MODIFICACIÓN DA ORDENANZA FISCAL N.º 14, REGULADORA DA TAXA POLA PRESTACIÓN DE SERVIZOS DEPORTIVOS, CULTURAIS E LECER. Aprobada inicialmente polo pleno da corporación, en sesión celebrada o día 22 de agosto de 2012 a modificación da Ordenanza fiscal número 14, reguladora da taxa pola prestación de servizos deportivos, culturais e lecer, expónse ao público por período de 30 días, contados a partir do día seguinte ao da inserción do presente anuncio no Boletín Oficial da Provincia coa finalidade de que calquera persoa poida examinar o expediente na Secretaría do Concello, e presentar suxerencias ou reclamacións contra da mesma. Así mesmo, comunícase que transcorrido o devandito prazo sen que se produciran alegacións, a ordenanza consideraranse aprobada definitivamente. Mugardos, 23 de agosto de 2012. O alcalde Asdo.: Xosé Fernádez Barcia
28/08/2012 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do proxecto de reparcelación do parque empresarial da Sionlla

A Xunta de Goberno Local, na sesión que tivo lugar o día 2 de agosto de 2012, acordou aprobar inicialmente o Proxecto nomeado Reparcelación do parque empresarial da Sionlla, presentado con data 4 de maio de 2012 por Xestión Urbanística da Coruña, S. A. (Xestur A Coruña, S. A.) Para os efectos do previsto no artigo 8 do RD 1093/1997, do 4 de xullo, sobre inscrición no Rexistro da Propiedade de actos de natureza urbanística, en relación co 117 de Lei 9/2002, do 30 de decembro, de ordenación urbanística e de protección do medio rural de Galicia, o expediente sométese a información pública durante o prazo de vinte días, contado desde o día seguinte ao da publicación deste anuncio no Boletín Oficial da Provincia. Durante este prazo, os interesados poderán consultar o expediente no Servizo de Planeamento e Xestión, formular por escrito as alegacións que xulguen oportunas e achegar cantos documentos e datos posúan a fin de completar ou rectificar posibles erros na relación de propietarios. Os interesados deberán achegar a documentación que posúan para acreditar o seu dereito sobre as parcelas afectadas, e declarar cantas situacións xurídicas, dereitos ou intereses poidan incidir sobre aquelas (dereitos de arrendamento ou usufruto, servidumes, hipotecas, e outras cargas e gravames). No seu defecto, as parcelas de resultado poderán inscribirse a favor de quen acredite mellor dereito sobre as mesmas, ou con carácter fiduciario a favor do Concello, de acordo co previsto no artigo 10.2 do RD 1093/1997 sobre inscrición no Rexistro da Propiedade de actos de natureza urbanística. En cumprimento do esixido polo artigo 9.2 do RD 1093/1997, relaciónanse as parcelas cuxa titularidade rexistral non coincide coa acreditada no expediente, tendo en conta que no caso de que os titulares rexistrais non comparecesen no citado expediente, solicitarase o correspondente informe ao Ministerio Fiscal: De conformidade co previsto no antedito precepto, se o titular rexistral non comparecese nin formulase oposición o Ministerio Fiscal, poderá practicarse a inscrición da parcela a favor das persoas que xustificaron o seu dereito no expediente. Este anuncio servirá de edicto de notificación, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, aos seguintes propietarios e titulares de dereitos ou intereses afectados que, por descoñecerse a súa identidade ou o seu paradoiro, non puideran ser citados persoalmente no seu domicilio. Santiago de Compostela, 17 de agosto de 2012. O alcalde Asdo.: Ángel Currás Fernández
28/08/2012 | Administración LocalMunicipal
Narón
Secretaría
Aprobación inicial do proxecto de Urbanización do tramo de saída da rúa Pérez Lugín

Por resolución da Alcaldía de data 9 de maio de 2012 aprobouse inicialmente o proxecto de “Urbanización do tramo de saída da Rúa Pérez Lugín”, redactado pola arquitecta Dna. Verónica Sánchez Carro. En cumprimento do que dispón o artigo 110.4 da Lei 9/2002, de ordenación urbanística e protección do medio rural de Galicia, o expediente sométese a información pública durante o prazo de vinte días, contados a partir do día seguinte ao da publicación deste anuncio no BOP, insertándose logo nun xornal da Provincia, así como no taboleiro de edictos do concello. Durante este prazo os interesados poderán consultar o expediente no departamento de contratación do concello e formular por escrito as alegacións que xulguen oportunas. Narón, 20 de agosto de 2012 O alcalde José M. Blanco Suárez
28/08/2012 | Administración LocalMunicipal
Ares
Edicto de información pública. Notificación: ordes de execución do Plan de limpeza de terreos do termo municipal de Ares para a prevención de incendios forestais. Interesados ilocalizables ou en investigación

Habéndose intentado, sen efecto, notificar aos interesados que se relacionan na táboa adxunta a orde de execucion que segue para dar cumprímento da normativa vixente en materia de prevención de incendios, segundo dispon o art.59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, se procede á súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados, aos que debe servir de notificación, informándolles que nun prazo máximo de 15 días naturais, a contar a partires do día seguinte á publicación do presente no Boletín Oficial da Provincia, deberán proceder á limpeza de maleza e desbroce dos terreos da súa propiedade, cumprindo as condicións de seguridade previstas nos art.21 e seguintes da Lei 3/2007, de 9 de abril, de prevención e defensa contra os incendios de Galicia, e nos art.9 e 199 da Lei 9/2002, de 30 de decembro, de Ordenación Urbanística e Protección do Medio Rural de Galicia. Advertir que, no caso de incumprimento, se procederá execucion subsidiaria ao á execucion forzosa mediante a imposición de multas coercitivas de 300,00 a 6.000,00 €, reiterables ata logra-la execucion do ordenado, sen perxuizo da apertura, no seu caso, do correspondente expediente sancionador. En Ares, a 16 de agosto de 2012 O ALCALDE ACCTAL Asdo.- D. José Eugenio Fernández Lago
28/08/2012 | Administración LocalMunicipal
Vimianzo
Delegación de funcións da Alcaldía no primeiro tenente de alcalde, don Fernando Mancebo Amigo

Faise público que na data do 14 de agosto de 2012, a Alcaldía, ditou a resolución núm.655: “Tendo en conta que teño previsto ausentarme do termo municipal por mor das miñas vacacións a partires do 15 de agosto de 2012, e de conformidade co establecido no artigo 47 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das corporacións locais sobre substitución do alcalde polos tenente de alcalde que corresponda pola orde do seu nomeamento. Tendo en conta o establecido nos artigos 44.2 e concordantes sobre a forma de efectuar esta delegación e a súa publicación no Boletín Oficial da Provincia, sen prexuízo da súa vixencia a partires do día seguinte a data da correspondente resolución. Visto canto antecede, por medio da presente, RESOLVO: Primeiro. –Delegar no primeiro tenente de alcalde, D. Fernando Mancebo Amigo, a totalidade das facultades que o ordenamento xurídico atribúe á Alcaldía dende as 23.00 horas do día 14 de agosto de 2012 ata a miña incorporación. Segundo. –A presente resolución terá efectos dende o día seguinte a data da súa sinatura, sen prexuízo da súa publicación no BOP. Notífiquese ao concelleiro no que se delega e dease traslado aos servizos municipais, para o seu coñecemento e efectos.” Vimianzo, 14 de agosto de 2012. O alcalde Manuel Antelo Pazos
28/08/2012 | Administración LocalMunicipal
Carballo
Aprobación definitiva Ordenanza fiscal nº 13 taxas por recollida e retirada de vehículos da vía públicaAprobación definitiva Ordenanza fiscal nº 13 taxas por recollida e retirada de vehículos da vía pública

Aprobación definitiva da modificación da Ordenanza Fiscal nº 13 do Concello de Carballo, reguladora da Taxa por recollida e retirada de vehículos da vía pública. O Pleno da Corporación, na sesión ordinaria do 28 de maio de 2012 adoptou, entre outros, o acordo de aprobación inicial da modificación da Ordenanza Fiscal nº 13 do Concello de Carballo, reguladora das taxas pola recollida e retirada de vehículos da vía pública. O devandito acordo expúxose ao público, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia, que se produciu no nº 114, do 18/06/2012 -anuncio nº 7568/2012-. O texto íntegro da modificación aprobada sobre do texto da Ordenanza vixente é o seguinte: 1.- As cotas tributarias a aboar pola retirada de vehículos son as seguintes: a) Motocicletas, motocarros e vehículos análogos, turismos e furgonetas cun peso máximo con carga de ata 2.500 kg, en operacións realizadas de luns a sábado….66,00 € b) Motocicletas, motocarros e vehículos análogos, turismos e furgonetas cun peso máximo con carga de ata 2.500 kg, en operacións realizadas en domingos ou días festivos………………………………. 70,00 € c) Vehículos de tonelaxe, con carga superior a 2.500 e ata 4.500 kg…………. 83,05 € e) Vehículos de tonelaxe, con carga superior a 4.500 kg. 108,27 € 2.- No caso de que non se produza o traslado do vehículo por se facer cargo do mesmo o suxeito pasivo antes da saída do coche-guindastre para o depósito, a cota a abonar será de 35,05 €.>> Transcorrido o preceptivo prazo, sen que se teñan presentado alegacións, o sinalado acordo considérase definitivamente aprobado, sen precisar de novo acordo plenario, entrando en vigor ao día seguinte ao da publicación do presente anuncio no B. O. P., consonte ao previsto nos arts.15 e ss. do R. D. L.2/2004. Carballo, 21 agosto 2012 O ALCALDE, Asd. Hamet Jorrin Filippov
28/08/2012 | Administración LocalMunicipal
Cedeira
Delegación de funcións da Alcaldía-Presidencia no primeiro tenente de alcalde

Asunto: DELEGACIÓN DE FUNCIÓNS DA ALCALDÍA-PRESIDENCIA NO PRIMEIRO TENIENTE DE ALCALDE Data decreto: 14/08/2012 Núm. Decreto: 263 Tendo previsto ausentarme do termo municipal do día 16 ata o día 20 de agosto de 2012 ambos incluidos, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as funcións de Alcaldía no 1º tenente de alcalde, D. Alfredo Vilela Santalla, a fin de que substitúa na totalidade das citadas funcións, dende o dia 16 ata o dia 20 de agosto de 2012, ambos incluidos e sen prexuizo de que a incorporación se produza con anterioridade á data referida. Segundo.- Notificar a presente Resolución ao interesado, así como publicala no taboleiro de edictos da Corporación e no Boletín Oficial da Provincia; e dar conta ao Pleno da Corporación. Así o ordena e dispón o Sr. Alcalde, do que eu, secretario, dou fe. Cedeira, 14/08/2012 O alcalde, O secretario xeral, Leopoldo Rubido Ramonde Manuel Larrosa Rodríguez
28/08/2012 | Administración LocalMunicipal
As Pontes de García Rodríguez
Intervención
Aprobación inicial da modificación da base 50 das bases de execución do orzamento de 2012

ANUNCIO Aprobación inicial do expediente de modificación da base 50 das bases de execución do orzamento do ano 2012. Polo Pleno do Concello, en sesión extraordinaria celebrada o día 24 de xullo do presente ano aprobouse o expediente de modificación da base 50 das bases de execución do orzamento do ano 2012. De conformidade co establecido no artigo 177.2 do RDL 2/2004, do 5 de marzo, texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, pondendo presentarse recurso contencioso-administativo desde a data da aprobación definitiva. As Pontes de García Rodríguez, 24 de agosto de 2012. O ALCALDE, e. f. Almudena Rocio Zurcher Garabana
28/08/2012 | Administración LocalMunicipal
Cambre
Avocación de competencias

ANUNCIO Esta Alcaldía, con data do día 20 de agosto de 2012, ditou a resolución que se transcribe a continuación: “Dona Anita Carmen Crucera Lebada, cuarta tenente de alcalde, atoparase ausente do termo municipal dende o día 20 ao 27 de agosto do ano 2012, ambos os dous incluídos, segundo o seu escrito rexistrado de entrada o día 13 de agosto de 2012 co número 10.949. Por resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área de Urbanismo e Medio Ambiente a prol da cuarta tenente de alcalde dona Rocío Vila Díaz. De conformidade co establecido no artigo 14 da Lei 30/1992, do 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica efectuada a prol de dona Anita Carmen Crucera Lebada dende o día 20 ata o día 27 de agosto de 2012, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo resolución de data 17 de xuño de 2011. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 20 de agosto de 2012. O alcalde Manuel Rivas Caridad
28/08/2012 | Administración LocalMunicipal
Melide
Delegación da Alcaldía

Co fin de dar cumprimento ó disposto no art.63 da Lei 5/97, de 22 de xullo, de Administración local de Galicia e 47 apartado segundo do Regulamento de organización, funcionamento e réxime xurídico, sobre substitucións nas funcións de Alcaldía, e ante a miña ausencia da localidade dende o día 21 ao 27 de agosto de 2012, ambos os dous inclusive, PRIMEIRO.- Que me substitúa o 1º tenente de alcaldesa, don SANTOS LÓPEZ NOVO, na titularidade das funcións correspondentes á Alcaldía, durante o citado período. SEGUNDO.- Dar traslado deste acordo ao Pleno na próxima sesión. TERCEIRO.- Publicar o presente decreto no BOP, conforme ao establecido no art.44 do ROF e dar traslado deste acordo ao interesado. Melide, 20 de agosto de 2012 A alcaldesa Perante min, A secretaria acctal. María Ángeles Vázquez Mejuto María del Mar Guardo Bande
28/08/2012 | Administración LocalMunicipal
Mesía
Información pública

Solicitada por D. LEANDRO HERNAN EL YAMANI OLCOZ, en representación de GANADERÍA BOTANA VIGO, S. C., licenza municipal para a “AMPLIACIÓN DE EXPLOTACIÓN DE VACÚN DE LEITE” no lugar de Mata, n.º 1, parroquia de Xanceda, no termo municipal de Mesía, en cumprimento do disposto no artigo 8.3.º do Decreto 133/2008, do 12 de xuño, polo que se regula a avaliación de incidencia ambiental, sométese o expediente a información pública por un prazo de vinte días mediante anuncio no BOP, DOG e no taboleiro de anuncios deste Concello, para que quen se considere afectado dalgún xeito pola actividade que se pretende establecer poida alegar o que considere oportuno. O prazo de exposición pública considerarase aberto desde o día seguinte ao da publicación do primeiro anuncio e rematará transcorridos vinte días desde o día seguinte ao da publicación do último anuncio. O expediente estará á disposición do público na Secretaría do Concello durante as horas de oficina. En Mesía, a 20 de agosto de 2012. O alcalde D. Mariano Iglesias Castro
28/08/2012 | Administración LocalMunicipal
Monfero
Formalización de contrato de obras

ANUNCIO Formalización contrato de obras En cumprimento do disposto no artigo 154 Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, a través do presente anuncio faise pública a formalización do seguinte contrato: – Tipo de contrato: contrato de obras. – Denominación: saneamento de Rebordelo a Casanova. Parroquia de San Fiz-Monfero (PCC-2012). – Órgano de contratación: Xunta de Goberno Local. – Procedemento de adxudicación: negociado sen publicidade. – Tramitación: ordinaria. – Orzamento de licitación: 152.205,08E (IVE incluído ao 18%). – Data de adxudicación: 03-08-2012. – Adxudicatario: Construcciones Leonardo Miguélez, S. L. – Importe de adxudicación: 152.205,08E (IVE incluído ao 18%). – Data de formalización: 09-08-2012. Monfero, 10 de agosto de 2012. O alcalde Benjamín M. Rodríguez Abad
28/08/2012 | Administración LocalMunicipal
Ortigueira
Secretaría
Publicidade da formalización do contrato de asistencia técnica para a redacción do Plan xeral de ordenación municipal

PUBLICIDADE DA FORMALIZACIÓN DO CONTRATO DE ASISTENCIA TÉCNICA PARA A REDACCIÓN DO PLAN XERAL DE ORDENACIÓN MUNICIPAL. De conformidade co establecido no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a seguinte formalización de contrato: Obxecto: servizo de asistencia técnica para a redacción do Plan xeral de ordenación municipal. Adxudicatario: “CONSULTING E INGENIERÍA INTERNACIONAL, SA” (CIISA) – “MONTEOLIVA ARQUITECTURA, SLP”, PLAN XERAL DE ORDENACIÓN MUNICIPAL DO CONCELLO DE ORTIGUEIRA, UNIÓN TEMPORAL DE EMPRESAS LEY 18/1982 (CIF U-70335906). Prezo do contrato: 196.880 euros (IVE incluído). Duración do contrato: 3 anos, con posibilidade de prórroga do contrato por un período máximo de 1 ano. Órgano de contratación: Alcaldía (resolución de data 25/06/2012). Data da formalización do contrato: 11/07/2012. Financiamento: subvención concedida pola Consellería de Medio Ambiente, Territorio e Infraestruturas, mediante resolución de data 01/06/2010 da Secretaría Xeral de Ordenación do Territorio e Urbanismo, ao abeiro da Orde do 02 de marzo de 2010, pola que se regula a concesión de subvencións aos concellos de Galicia para a redacción de instrumentos de planeamento urbanístico durante o ano 2011 (aportación Consellería: 90%); e aportación municipal (10%). Procedemento de adxudicación: procedemento aberto con varios criterios de adxudicación e tramitación ordinaria. Ortigueira, 20 de agosto de 2012. O alcalde Rafael J. Girón Martínez
28/08/2012 | Administración LocalMunicipal
Narón
Citación por comparecencia

EDICTO Tendo en conta o establecido na Lei 9/2002, do 30 de decembro, de ordenación urbanística e protección do medio rural de Galicia e na Ordenanza xeral de limpeza, capítulo IV, artigo 28, comunícaselle aos titulares das parcelas que se relacionan no anexo; (cumprindo así o establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común); que se iniciou expediente de orde de execución para o cumprimento do artigo 9.1 da Lei 9/2002, do 30 de decembro, de ordenación urbanística e protección do medio rural de Galicia, para a execución dos traballos de limpeza precisos nas parcelas da súa propiedade, por razóns de seguridade, salubridade, ornato público e habitabilidade. Compre advertir aos propietarios das parcelas de que contan cun prazo de 10 días hábiles, contados a partir do día seguinte ao da publicación deste anuncio no Boletín Oficial da Provincia, para formular cantas alegacións, documentos ou información estimen convenientes. Así mesmo, advírtese a todos eles que deben contar cos permisos e autorizacións que procedan para a realización das tarefas de tala dos arbores e limpeza dos terreos. Narón, 9 de agosto de 2012. O alcalde accidental Guillermo Sánchez Fojo ANEXO
28/08/2012 | Administración LocalMunicipal
Mugardos
Oferta de emprego público 2010. Convocatoria para a provisión dunha praza de conserxe-operario de escolas municipais. Apertura de prazo de presentación de solicitudes

No Boletín Oficial da Provincia da Coruña, núm.123, de 29 de xuño de 2012, publícanse íntegramente as bases reguladoras da convocatoria específica 3/2010 correspondente á oferta de emprego público para 2010, para proveer mediante sistema de concurso de provisión de postos, unha praza de conserxe-operario de escolas municipais. O prazo de presentación de solicitudes será de quince (15) días hábiles a contar dende o seguinte ó da publicación deste anuncio no Boletín Oficial da Provincia, quedando, en consecuencia, sen efecto neste caso o apartado 3.1. das bases xerais reguladoras dos procesos selectivos correspondentes á oferta de emprego público 2010. Os sucesivos anuncios relacionados con esta convocatoria publicaránse únicamente no citado Boletín Oficial da Provincia e no taboleiro de anuncios do Concello. Mugardos, 20 de agosto de 2012. O ALCALDE, Asdo. XOSE FERNANDEZ BARCIA
28/08/2012 | Administración LocalMunicipal
Teo
Aprobación definitiva da 1ª modificación da Ordenanza fiscal reguladora da taxa por servizos funerarios

Aprobación definitiva da modificación da Ordenanza fiscal reguladora da taxa por servizos funerarios Elevado a definitivo o acordo adoptado polo Pleno da Corporación municipal en sesión celebrada en data 28/06/2012, polo que se aprobou inicialmente a 1ª modificación da Ordenanza fiscal reguladora da taxa por prestación de servizos funerario, por non se ter presentado reclamacións dentro do período de exposición pública, procédese á súa publicación de conformidade co establecido no artigo 17, apartados 3 e 4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais (TRLRFL): Modifícase o cadro de tarifas, de xeito que queda redactado como segue: Teo, 16 de agosto de 2012. O ALCALDE Martiño Noriega Sánchez
28/08/2012 | Administración LocalMunicipal
A Capela
Aprobación definitiva de expediente de modificación de créditos número 2/2012

ANUNCIO Unha vez aprobado definitivamente o expediente de modificación de créditos número 2/2012, dentro do vixente orzamento municipal, por un importe de vinte mil douscentos trinta e un euros e cincuenta e seis céntimos de euro (20.231,56 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais, faise público que despois de dito expediente, o resumo por capítulos do estado de gastos queda do seguinte xeito: A Capela, 13 de agosto de 2012. O alcalde Manuel Meizoso López
20/08/2012 | Administración LocalMunicipal
Arteixo
Urbanismo
Emprazamento a Mirador de Zapateira, SL

De conformidade co disposto polos artigos 59.5 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común, e toda vez que foi intentada sen éxito a notificación persoal a través do servizo de Correos, notifícase a MIRADOR DE ZAPATEIRA, S. L., con último domicilio coñecido en R/ Copérnico, 1º dereita, Edificio Work Center, Polígono Industrial de La Grela, 15008 A Coruña, que por resolución de data 07/06/2012 o Tribunal Superior de Xustiza de Galicia, Sala do Contencioso – Administrativo, Sección 2, dentro do PROCEDEMENTO ORDINARIO 4496/2012, relativo ao recurso contencioso administrativo interposto por don Felix Teodoro Irsani Frontons contra o acordo do Pleno desta Corporación de data 26/01/2012 polo que se aproba definitivamente o expediente nº 63/2006. PPP de adaptación do Plan Parcial “As Medoñas” á Lei 9/2002, do 30 de decembro, de ordenación urbanística e protección do medio rural de Galicia, require a remisión do expediente administrativo e o emprazamento aos interesados. En virtude do disposto na devandita resolución xudicial, de conformidade co artigo 49 da Lei 29/1998, de 13 de xullo, reguladora da xurisdición contencioso – administrativa e dando cumprimento ó acordo da Xunta de Goberno Local de data 20/06/2012 EMPRÁZASE A MIRADOR DE ZAPATEIRA, S. L. para que, se así o desexa, poida comparecer e persoarse en legal forma nos meritados autos no prazo de nove días contados dende o seguinte ao da publicación do presente anuncio no Boletín Oficial da Provincia. O presente anuncio remitirase, así mesmo, ao concello correspondente ao último domicilio coñecido do interesado ao obxecto de que proceda a súa publicación no seu taboleiro de edictos. Arteixo, 08 de agosto de 2012 O Alcalde – Presidente (Por Delegación Decreto nº 989/2011 de data 21/06/2011) Asdo.: Luís Alberto Castro Calvete Concelleiro de Urbanismo